**PRAVILA TESTIRANJA**

1. Po dolasku na pisanu provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem, osobe za koje se utvrdi da nisu podnijele urednu prijavu na javni natječaj za radna mjesta za koje se obavlja pisana provjera znanja, kao i osobe nakon vremena utvrđenog za početak pisane provjere znanja, ne mogu joj pristupiti.
2. Po utvrđivanju identiteta i svojstva kandidata, kandidati će biti upućeni u dvoranu gdje će se održavati pisana provjera.
3. Za vrijeme pisane provjere znanja nije dopušteno: koristiti se bilo kakvom literaturom odnosno bilješkama; koristiti mobitel ili druga komunikacijska sredstva; napuštati prostoriju u kojoj se pisana provjera odvija bez odobrenja osobe koja provodi testiranje; razgovarati s kandidatima niti na drugi način remetiti koncentraciju kandidata. Kandidat koji se bude ponašao neprimjereno ili prekrši jedno od gore navedenih pravila bit će udaljen s pisane provjere znanja, a njegov rezultat i rad neće se bodovati.
4. Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad. Rezultati intervjua boduju se na način da se svakom pojedinom kandidatu dodjeljuje određeni broj bodova od 0 do 10.
5. Nakon obavljenog intervjua Povjerenstvo će utvrditi rang listu kandidata koji su mu pristupili, prema ukupnom broju bodova ostvarenih na pisanoj provjeri znanja i intervjuu, s time da će posebno naznačiti rang listu kandidata koji su zadovoljili na pisanoj provjeri znanja i intervjuu te će Povjerenstvo Dekanu predložiti kandidata za odabir.